id en en en en id en en fr ms ca id en en en id en en fr ms ca id id en es ms id id id id ms id id fi ms ar ms id id ms id ms id id ms id id id id ms id ms en id id id id ms ms en de en en nl en en en id en ms en id en id it id it en id ms en en en id id en ms en ms en en en en id en en en ms en en en en en bn en id en en en en en en en en fa en en en en en en es en en ms en fr en en en en en id en en
Inovasi Dalam Motivasi: Mula-mula Indah, Kemudian Jadi Bid’ah – Saifulislam.Com
Wednesday , September 7 2022
Kritikan saya kepada modul-modul motivasi Islamik di pasaran hari ini banyak tertumpu kepada metod modul itu dibangunkan.
Kita tidak boleh menilai kebenaran satu-satu metod itu pada kesan yang dialami oleh peserta. Jika peserta insaf, berubah jadi baik, maka ia dianggap modul yang benar. Sebaliknya keabsahan modul amat bergantung kepada faktor bagaimana ia dihasilkan. Justeru, Islam merupakan agama yang mementingkan kaedah.
Baru-baru ini saya terkejut apabila membaca komentar Ustaz Zaharuddin Abdul Rahman tentang wujudnya modul doa petik jari. Saya tidak tahu mengenainya. Hanya mengetahui akan wujudnya ia apabila membaca pos beliau di halaman Facebook. Belum sempat saya mendalaminya, anak saya memberitahu bahawa cikgu di sekolah ada memberitahunya tentang teknik berdoa petik jari tersebut.
Pandangan Ustaz Zaharuddin telah dibalas dengan kecaman oleh pihak yang mempertahankan modul tersebut. Tetapi bagi saya,  apa yang penting ialah, apabila modul berkenaan berpindah daripada dewan kursus ke rantaian-rantaian berikutnya, tatkala sampai kepada anak saya, ia difahami sebagai doa dengan memetik jari.
Biar apa pun justifikasi kita terhadap teknik yang dipakai, soalan yang mesti ditanya ialah bagaimanakah akhirnya ia tiba ke amalan masyarakat? Bagaimanakah masyarakat memahaminya?
PERMULAAN SYIRIK DI MUKA BUMI
Di dalam Sahih al-Bukhari, terdapat sebuah riwayat oleh Ibn Abbas radiyallahu anhuma yang menceritakan tentang asal usul berlakunya Syirik di kalangan umat yang menerima perutusan Nabi Nuh alayhi al-salaam.
عنِ ابنِ عباسٍ رضي اللهُ عنهما : صارَتِ الأوثانُ التي كانتْ في قومِ نوحٍ في العربِ بعدُ، أما وُدٌ : كانتْ لكلبٍ بدَومَةِ الجندَلِ، وأما سُواعٌ : كانتْ لهُذَيلٍ، وأما يَغوثُ : فكانتْ لمُرادٍ، ثم لبني غُطَيفٍ بالجَوفِ عِندَ سبَأ، وأما يَعوقُ : فكانتْ لهَمدانَ، وأما نَسرٌ : فكانتْ لحِميَرَ، لآلِ ذي الكُلاعِ، أسماءَ رجالٍ صالحينَ من قومِ نوحٍ، فلما هلَكوا أوحى الشيطانُ إلى قومِهم : أنِ انصِبوا إلى مجالِسِهمُ التي كانوا يَجلِسونَ أنصابًا وسمُّوها بأسمائِهم، ففَعلوا، فلم تُعبَدْ، حتى إذا هلَك أولئك، وتنَسَّخَ العلمُ عُبِدَتْ
“Daripada Ibn Abbas radhiyallahu ‘anha, beliau berkata bahawa berhala-berhala yang asalnya merupakan berhala kaum Nuh, kemudiannya menjadi berhala kaum Arab. Berhala yang bernama Wadd menjadi berhala Kilab di Daumah al-Jandal. Suwa’ pula menjadi berhala Huzail. Yaghuth menjadi berhala untuk Murad dan kemudiannya menjadi sembahan Bani Ghutayf di kawasan gua di Saba’. Manakala Ya’ooq ia menjadi berhala untuk Hamdan. Nasr menjadi berhala Himyar, yakni Aal Dzi al-Kula’.
Nama-nama itu adalah nama lelaki-lelaki soleh daripada kaum Nuh. Apabila mereka meninggal dunia, Syaitan memberi idea kepada kaum mereka agar membina patung yang dibawa hadir ke majlis-majlis mereka. Patung itu didudukkan bersama mereka dan setiap satunya dinamakan dengan nama-nama lelaki soleh itu. Lalu kaum tersebut melakukan idea Syaitan itu tetapi mereka tidak menyembahnya. Akan tetapi apabila generasi pembuat patung itu mati, dan pengetahuan mengenai tujuan asal patung itu dibuat telah hilang, akhirnya patung itu disembah” [Sahih al-Bukhari, hadith nombor 4920]
Biar pun patung itu asalnya dibina tanpa makna-makna penyembahan, hanya sebagai tugu peringatan atau patung kenangan, namun selepas generasi berganti generasi, tujuan asal sudah tidak diketahui dan akhirnya patung itu disembah.
Inilah sebab besar mengapa Islam amat memusuhi bid’ah.
Apabila satu-satu benda diada-adakan, biar pun ketika itu ia boleh dijustifikasi dengan tujuan-tujuan yang kelihatan baik, tetapi selepas berpindah kepada pihak lain, apa yang terjadi?
Tidak perlulah sampai beberapa generasi. Cukup sekadar daripada modul doa petik jari itu yang masih wujud di pasaran, beralih kepada siapa, saya tidak pasti, kemudian kepada guru di sekolah anak saya, dan apabila pulang ke rumah, anak Ustaz Hasrizal bertanya tentang doa petik jari!
Inilah amaran besar kepada pembuat modul-modul motivasi Islamik supaya tidak meremehkan peringatan kita tentang metod.
Jangan berinovasi tidak tentu hala.
Menggunakan batu untuk ingat Allah.
Guna batang pencungkil gigi untuk ingat jangan buat dosa.
Hari ini, kita pertahankan ia dengan hujah-hujah begini begitu. Esok-esok, samakah kefahaman generasi pelapis dengan sebab asal mengapa kita berbuat demikian? Bolehkah kita memiliki satu lagi peluang untuk merangkak keluar kubur menerangkan bahawa bukan itu yang kita maksudkan?
Ini merupakan salah satu peringatan paling penting, yang ingin kita kemukakan kepada syarikat motivasi Muslim, agar jangan buat bid’ah.
Bid’ah adalah ancaman kepada Sunnah, jalan kita mengenal Allah.
Bertaqwalah kita semua kepada Allah.
Hasrizal @ 43000 BSP
Tidak ada solusi pantas kepada isu ini. Sudah tentu penyelesaiannya ialah mana-mana pembuat modul yang mahu menggunakan ayat al-Quran atau Hadith Nabi sallallaahu alayhi wa sallam, mestilah melengkapkan dirinya dengan ilmu berinteraksi dengan nas-nas tersebut.
Seandainya ia cabaran yang tidak dapat ditunaikan oleh pembuat modul, maka pembuat modul boleh mendapatkan khidmat para ilmuan Islam yang mempunyai kemahiran tersebut untuk menyumbang ilmu dan kemahiran
Adalah tidak mudah untuk mendapatkan ilmuan Islam yang tahu tentang cara-cara menghasilkan modul kerana ia juga merupakan satu ilmu dan kemahiran yang perlu dipelajari.
Solusi sementara kepada polemik di atas ialah agar syarikat-syarikat motivasi memperlahankan proses inovasi masing-masing agar mendapat ruang yang cukup bagi meneliti tuntutan-tuntutan di atas.
Syarikat motivasi hanya boleh memperlahankan proses inovasi masing-masing, apabila benar-benar ikhlas meletakkan kepentingan Islam dan dakwah mengatasi bisnes dan keuntungan.
Facebook Notice for EU! You need to login to view and post FB Comments!
Tags bid'ah inovasi kritikan latihan motivasi
Previous Book Review: BEYOND BELIEF By V.S.NAIPAUL
Next Senang Masuk Susah Keluar
Gelombang ‘Buku Islamik’ Pusingan Seterusnya
Reindeer Kebuluran dan Banjir Yang Menggila
Harapan Sumber Kekuatan Bertahan
Lelaki itu terperangkap di atas bumbung rumahnya. Air banjir semakin naik menenggelamkan sekeliling. Ikhtiar beliau …
16/03/2013 at 7:01 AM
Ini adalah isu manhaj. Umat Islam pada hari ini tidak diajar di sekolah tentang manhaj beragama. Bagaimana metodologi berinteraksi dengan nas? Kita hanya diajar membaca al-Quran dan hadith, tetapi tidak diajar bagaimana berta’amul dengan mereka.
Untuk menyelesaikan kemelut ini daripada terus membarah, para pendakwah Muslim perlu segera bertindak menyebar dan mengajar manhaj beragama ke dalam masyarakat.
16/03/2013 at 7:56 PM
Salam. Mohon ceritakan macam mana ustaz terangkan kepada anak ustaz kesalahan bidaah tersebut.
17/03/2013 at 12:34 PM
Faham doa yang kita ucapkan. Mulut dan hati seiringan.
17/03/2013 at 1:42 PM
inila sebabnya apabila kita x mementingkan apa yg nabi kita tinggalkan n ajar kepada kita…adab2 berdoa 1400 dulu lg nabi ajarkan…sekang ada yg tokok tambah pulak…ikutan nabi yg paling terbaikn semestinya allah lagi merahmati kita kerana nabi adalah kekasih allah..balikla kepada ajaran yg sebenar..islam itu lengkap..
19/03/2013 at 1:39 AM
29/03/2013 at 6:13 PM
Assalamualaikum ustaz dan pembaca yang lain, saya nak bertanya berhubung kefahaman berkenaan bidaah. Saya faham bidaah maknanya mengada-adakan sesuatu yang tiada dalam nas,hadis mahupun sunnah.walaubagaimanapun sekiranya satu perbuatan yang baik atau niat yang baik atau ucapan yang baik yang mana walaupun Tiada dalam sunnah mahupun nas , adalah dikira bidaah?. Sebagai contoh, ketika berwudhu’ semasa membasuh muka disertakan doa “Ya Allah, putihkanlah wajahku di akhirat kelak dan jangan Engkau hitamkan”., dan doa lain yang turut dibaca ketika membasuh anggota wudhu’ yang lain. Saya Ambil dari Buku dan amalkan kerana merasakan bagus juga doa itu untuk diamalkan. Ipar saya kata itu bidaah,namun tidak dijelaskan. Sedangkan parameters pandangan saya dengan ilmu yang cetek ni merasakan tiada salahnya. Saya mohon Kepada ustaz mahupun pembaca yang lain yang arif dalam hal ini untuk perjelaskan. Semoga saya beroleh pencerahan ilmu.waallahualam.
10/09/2016 at 9:51 PM
Salam dear. Bidaah is only on tauhid matters. If the creation doesn’t lead to syirik like wearing jackets for winter…driving cars…buying petrol and anything reasonable and accepted by uruf or common sense in our daily life, then by all means it is not Bidaah but ibadah.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved